'n Naweek wegbreek by Turbine Hotel & Spa - Mooi Leefstyl
Die Turbine Hotel & Spa het ons genooi vir 'n naweek wegbreek by hulle unieke vyfster hotel en spa op Thesen's Island in Knysna. As jy beplan om die Tuinroete te besoek, moet jy definitief 'n aand of drie boek by hierdie unieke hotel. Die Turbine Hotel & Spa hotel is gebou in 'n ou krag stasie wat vuur gebruik het om die Knysna en Plettenbergbaai area met krag te voorsien.
As jy by die Turbine Hotel & Spa inloop, kry jy onmiddellik die industriële gevoel van die ou krag stasie, wat nou gemeng is met luukse afwerkings en kleurvolle elemente en meubels. Die kontras tussen die industriële gevoel en die sagte afwerkings, maak hierdie hotel iets anders as enige ander hotel. Die hotel het 'n vyfster gradering van die TGCSA, so jy sal definitief bederf word.
Die 26 kamers en suites van The Turbine Hotel is individueel ontwerp en versier as huldeblyk van Knysna se ryk erfenis, soos die "Schooner Room" met skilderye van skepe teen die muur, gepoleerde hout vloerplanke, 'n seevaartkis en 'n spieël wat lyk soos 'n patryspoort.
Günther het begin met 'n slaai vir voorgereg, lamskenkel as hoofgereg en 'n heerlike sjokolade mousse as nagereg. Jaun het begin met 'n beef carpaccio as voorgereg, lynvis van die dag as hoofgereg en Crème Brulee as nagereg. Die kos was gepaar met 'n bottel Big Oak Red rooiwyn geniet.
Die restaurant is 'n unieke ervaring en nie iets wat jy elke dag sal beleef nie, veral as jy nie iemand is wat in 'n industriële omgewing werk nie. Dit is definitief iets om te waardeer as 'n kunswerk.
Ons het die Saterdag fiets gaan ry en so entjie van die eiland ook afgery op pad dorp se kant toe, wat 'n pragtige en redelik maklike rit is as jy bietjie meer aan die fiks kant is. Jy kan fietse huur by die hotel en hulle sal jou met vriendelikheid aanbeveel waar om te ry en waar om nie te ry nie..
Hulle spa is uit die boonste rakke. Ons het albei 'n 60 minute vol lyf massering gehad wat elke liewe stres knoppie wat ons kon hê uitgedruk het. Dit was so ontspannend en die massage dames was baie professioneel. Hulle het heelwat massering opsies beskikbaar by hulle spa, so maak seker jy boek jou massering sommer as jy jou hotelkamer boek.